
18 DR 30.6.2009 

 
 

(b) Kerajaan mengakui bahawa, akta ini masih di peringkat 
peralihan pelaksanaannya dan kementerian akan terus 
merangka pendekatan susulan secara bersungguh-sungguh dan 
komprehensif bagi menjayakannya. Kementerian menaruh 
harapan tinggi agar matlamat ini akan tercapai dengan sokongan 
semua pihak terutamanya dari pemimpin dan para belia sendiri. 

Adalah menjadi harapan Kementerian Belia dan Sukan, dengan 
terdaftarnya semua pertubuhan belia di bawah Akta Pertubuhan 
Belia dan Pembangunan Belia 2007, maka tumpuan program 
belia akan dilaksanakan oleh golongan belia berbanding 
sebelum ini.  

Dato' Shamsul Anuar bin Haji Nasarah [Lenggong]: [Bangun] 

 Tuan Yang di-Pertua: Lenggong kah, Lenggong? 

 Dato' Shamsul Anuar bin Haji Nasarah [Lenggong]: [Ketawa] Lenggong.  

 Tuan Yang di-Pertua: Lenggong. Silakan, Yang Berhormat Lenggong. 

 Dato' Shamsul Anuar bin Haji Nasarah [Lenggong]: Terima kasih, Yang 
Berhormat Menteri. Soalan tambahan saya, setuju kah kalau saya kata bahawa tidak 
banyak lagi perubahan dan penambah baikkan yang berlaku hasil daripada setelah dua 
tahun akta ini dibina?  

Kemudian kalau dinilai konsep rakan kongsi pembangunan atau kegiatan belia 
dirancang, dilaksanakan oleh belia sendiri, ia juga belum sempurna terutama di peringkat 
negeri dan juga pelaksanaannya di peringkat daerah. Masih banyak unsur-unsur 
persaingan yang berlaku di mana pegawai bertindak sebagai pemimpin di peringkat bawah 
bukan sebagai fasilitator. Bagaimana kementerian mahu mengatasi masalah ini dan apakah 
ukuran yang kementerian buat untuk menilai sejauh mana kejayaan pada pelaksanaan akta 
ini? Terima kasih, Tuan Yang di-Pertua.  

 Dato' Razali bin Haji Ibrahim: Kementerian sentiasa berusaha untuk memastikan 
setiap daripada belia kita dapat mendaftarkan pertubuhan masing-masing dan sehingga 
hari in, sudah ada lebih kurang 5,301. Daripada jumlah tersebut, 77 peratus adalah terdiri 
daripada pertubuhan belia sedia ada. Memang di peringkat awal peralihan kita mengalami 
sedikit masalah kerana peralihan pendaftaran daripada ROS ke ROY. Namun begitu, 77 
peratus yang telah mendaftar ini menyumbang kepada sebegitu banyak kejayaan yang 
dapat kita capai.  

■ 1120 

 Mengenai tentang soalan sama ada bersetuju atau tidak, kita akan sentiasa 
bersungguh-sungguh untuk melaksanakan program seumpama ini. Sehingga hari ini 
berbanding dengan  seratus  ribu lebih pertubuhan belia yang berdaftar di bawah Akta 
Pertubuhan, kita dapat memastikan bahawa tumpuan Program Pertubuhan Belia yang 
berdaftar di bawah ROY dapat memberi manfaat kepada kumpulan sasar yang kita harap-
harapkan.  Berbanding dengan sebelum ini jumlah  seratus ribu itu terlalu banyak untuk kita 
pastikan pelaksanaan dapat menepati golongan belia. 

 Tuan Yang di-Pertua, dahulu Kementerian Belia dan Sukan menyediakan 
peruntukan berasaskan kepada program, iaitu program yang dianjurkan oleh pertubuhan-
pertubuhan yang berdaftar di bawah Akta Pertubuhan. Akan tetapi hari ini perbelanjaan itu 
dapat kita salurkan berasaskan pertubuhan, di mana pertubuhan yang berdaftar di bawah 
ROY yang terdiri daripada belia-belia dalam negara, bukan lagi berasaskan kepada 
program, tetapi kepada pelaksanaan yang dianjurkan oleh pertubuhan belia. 

 Tuan Yang di-Pertua: Yang Berhormat Kubang Kerian. 

  

 



(b) Kerajaan mengakui bahawa, akta ini masih di peringkat peralihan pelaksanaannya dan kementerian akan terus merangka pendekatan susulan secara bersungguh-sungguh dan komprehensif bagi menjayakannya. Kementerian menaruh harapan tinggi agar matlamat ini akan tercapai dengan sokongan semua pihak terutamanya dari pemimpin dan para belia sendiri. Adalah menjadi harapan Kementerian Belia dan Sukan, dengan terdaftarnya semua pertubuhan belia di bawah Akta Pertubuhan Belia dan Pembangunan Belia 2007, maka tumpuan program belia akan dilaksanakan oleh golongan belia berbanding sebelum ini. Dato' Shamsul Anuar bin Haji Nasarah [Lenggong]: [Bangun]. Tuan Yang di-Pertua: Lenggong kah, Lenggong?. Dato' Shamsul Anuar bin Haji Nasarah [Lenggong]: [Ketawa] Lenggong. Tuan Yang di-Pertua: Lenggong. Silakan, Yang Berhormat Lenggong. Dato' Shamsul Anuar bin Haji Nasarah [Lenggong]: Terima kasih, Yang Berhormat Menteri. Soalan tambahan saya, setuju kah kalau saya kata bahawa tidak banyak lagi perubahan dan penambah baikkan yang berlaku hasil daripada setelah dua tahun akta ini dibina?. Kemudian kalau dinilai konsep rakan kongsi pembangunan atau kegiatan belia dirancang, dilaksanakan oleh belia sendiri, ia juga belum sempurna terutama di peringkat negeri dan juga pelaksanaannya di peringkat daerah. Masih banyak unsur-unsur persaingan yang berlaku di mana pegawai bertindak sebagai pemimpin di peringkat bawah bukan sebagai fasilitator. Bagaimana kementerian mahu mengatasi masalah ini dan apakah ukuran yang kementerian buat untuk menilai sejauh mana kejayaan pada pelaksanaan akta ini? Terima kasih, Tuan Yang di-Pertua. Dato' Razali bin Haji Ibrahim: Kementerian sentiasa berusaha untuk memastikan setiap daripada belia kita dapat mendaftarkan pertubuhan masing-masing dan sehingga hari in, sudah ada lebih kurang 5,301. Daripada jumlah tersebut, 77 peratus adalah terdiri daripada pertubuhan belia sedia ada. Memang di peringkat awal peralihan kita mengalami sedikit masalah kerana peralihan pendaftaran daripada ROS ke ROY. Namun begitu, 77 peratus yang telah mendaftar ini menyumbang kepada sebegitu banyak kejayaan yang dapat kita capai. # 1120. Mengenai tentang soalan sama ada bersetuju atau tidak, kita akan sentiasa bersungguh-sungguh untuk melaksanakan program seumpama ini. Sehingga hari ini berbanding dengan seratus ribu lebih pertubuhan belia yang berdaftar di bawah Akta Pertubuhan, kita dapat memastikan bahawa tumpuan Program Pertubuhan Belia yang berdaftar di bawah ROY dapat memberi manfaat kepada kumpulan sasar yang kita harap- harapkan. Berbanding dengan sebelum ini jumlah seratus ribu itu terlalu banyak untuk kita pastikan pelaksanaan dapat menepati golongan belia. Tuan Yang di-Pertua, dahulu Kementerian Belia dan Sukan menyediakan peruntukan berasaskan kepada program, iaitu program yang dianjurkan oleh pertubuhan- pertubuhan yang berdaftar di bawah Akta Pertubuhan. Akan tetapi hari ini perbelanjaan itu dapat kita salurkan berasaskan pertubuhan, di mana pertubuhan yang berdaftar di bawah ROY yang terdiri daripada belia-belia dalam negara, bukan lagi berasaskan kepada program, tetapi kepada pelaksanaan yang dianjurkan oleh pertubuhan belia. Tuan Yang di-Pertua: Yang Berhormat Kubang Kerian.